b"\n_START_ARTICLE_\nJes\xc3\xbas de la Serna\n_START_SECTION_\nBiografia\n_START_PARAGRAPH_\nDe la Serna va n\xc3\xa9ixer a la ciutat de Santander l'any 1926. El seu pare, V\xc3\xadctor de la Serna, tamb\xc3\xa9 era periodista i la seva \xc3\xa0via, Concha Espina, novel\xc2\xb7lista. En els anys cinquanta va comen\xc3\xa7ar a exercir la professi\xc3\xb3 del seu pare. En els seus inicis, va ser redactor en cap de la revista Teresa, i va passar a ocupar el mateix lloc al diari Pueblo. Posteriorment, va ser nomenat director del diari Informaciones. El 1979, es va unir al Grup PRISA per exercir la funci\xc3\xb3 d'assessor de publicacions. Dos anys m\xc3\xa9s tard, el 1981, va ser nomenat sotsdirector del diari El Pa\xc3\xads. A m\xc3\xa9s, fins a 1989, es va encarregar de diferents departaments d'aquest diari._NEWLINE_El 1989, es va convertir en el director de la Fundaci\xc3\xb3 Escola de Periodisme de la Universitat Aut\xc3\xb2noma de Madrid. Va deixar aquest lloc el 1991 per tornar a exercir la tasca de defensor del lector d'El Pa\xc3\xads._NEWLINE_Aix\xc3\xad mateix, va ser el vicepresident de l'Associaci\xc3\xb3 de la Premsa de Madrid sota la presid\xc3\xa8ncia de Luis Apostua. Entre mar\xc3\xa7 i octubre de l'any 1982 va presidir aquesta associaci\xc3\xb3 de forma interina en substituci\xc3\xb3 d'Apostua i de manera efectiva durant aproximadament set anys, entre el 25 de novembre de 1992 i el juny de 1999. _NEWLINE_Va morir el 5 de setembre de 2013 a Madrid, als 87 anys d'edat, despr\xc3\xa9s d'una llarga malaltia.\n_START_SECTION_\nPremis i reconeixements\n_START_PARAGRAPH_\nL'abril de 2013 se li va concedir el premi Ortega y Gasset a la traject\xc3\xb2ria professional. El jurat que va decidir el guanyador d'aquest premi va ressaltar \xc2\xabel seu treball perqu\xc3\xa8 el periodisme port\xc3\xa9s Espanya cap a la modernitat, aix\xc3\xad com la seva tasca de mestre, exemple i refer\xc3\xa8ncia que suposa per a generacions de periodistes\xc2\xbb. En la qual seria una de les seves \xc3\xbaltimes aparicions p\xc3\xbabliques, tots els directors del diari El Pa\xc3\xads des de la seva fundaci\xc3\xb3 li van atorgar un reconeixement en el seu domicili de la capital madrilenya."